Jong Rieko Ioane bo Savea vir toets teen Leeus gekies | Maroela Media
Die enigste ander verandering aan die beginspan wat verlede Vrydag met 78-0 teen Samoa gewen het, is die terugkeer van die gesoute senter Ryan Crotty wat 'n ribbesering gehad het.
Dit sal Read se eerste wedstryd wees sedert hy ses weke gelede sy duim in Crusaders se wedstryd teen die Cheetahs in Bloemfontein gebreek het en daar geopereer is.
♦ Ioane, wat verlede jaar as 19-jarige sy toetsbuiging van die bank af teen Italië gemaak en 'n drie gedruk het, is in die plek van die ervare stoomrollervleuel Julian Savea gekies. Savea het in sy 53 toetse 46 drieë gedruk.
Die jong Ioane het nie die krag van Savea nie maar het 'n wonderlike aanvoeling vir die spel, is vinnig en weeg darem self 'n stewige 103 kg.
Ioane het sy internasionale buiging as sewesspeler gemaak toe hy voorverlede jaar in Wellington twee drieë gedruk het toe die sewe-All Blacks die eindstryd teen Engeland gewen het.
Sy ouer broer Akira en albei sy ouers, Eddie en Sandra, het toetsrugby gespeel; Akira en Sandra vir Nieu-Seeland, en Eddie vir Samoa.
Die Leeus kondig hulle span ook Woensdagaand (SA tyd) aan.
Ben Smith, Israel Dagg, Ryan Crotty, Sonny Bill Williams, Rieko Ioane, Beauden Barrett, Aaron Smith, Kieran Read (kapt.), Sam Cane, Jerome Kaino, Sam Whitelock, Brodie Retallick, Owen Franks, Codie Taylor, Joe Moody. Bank: Nathan Harris, Wyatt Crockett, Charlie Faumuina, Scott Barrett, Ardie Savea, TJ Perenara, Aaron Cruden/Lima Sopoaga, Anton Lienert-Brown.
Die insluiting van Israel Dagg bo ander vleuels is vir my 'n verrassing.Leeus kan dalk net meer
as net 'n kans hê.
Loane dalk beter om hoë balle uit die lug te vang. Iets waarmee Dagg naturlik goed is. barret gaan die vleuels voer met skop aangee weens die Leeus se opstorm taktiek.